
Határozat száma:
VB-13/2009-2010.
Kapják:

Szolnoki Baglyok SE
Tárgy:
A Szolnoki Baglyok SE visszalépése a 2009/2010. évi Megyei Serdülő Fiú Bajnokság küzdelmeitől.
Határozat:

A 2009/2010. évi Megyei Serdülő Fiú Bajnokságban a visszalépett Szolnoki Baglyok SE le nem játszott három mérkőzését (Mezőtúr Szegedi – Szolnoki Baglyok SE; Jászberényi KSE „A” – Szolnoki Baglyok SE; Jászberényi KSE „B” – Szolnoki Baglyok SE) feladással elveszíti – 20-0 az ellenfelei javára, ill. nem kapja meg a kiállásért járó 1 pontot. Minden korábbi mérkőzésének eredménye érvényes marad.
Ezzel egyidejűleg a Verseny- és Nyilvántartási Bizottság a Szolnoki Baglyok SE csapatát kizárja a Megyei Serdülő Fiú Bajnokságból, így a csapatnak végső helyezése nincs.

Továbbá a Szolnoki Baglyok SE köteles az eddig lejátszott mérkőzései teljes játékvezetői díjainak összegét – 34.200,- Ft-ot, azaz harmincnégyezer-kétszáz forintot – a Megyei Kosárlabda Szövetségnek befizetni a Jász-Nagykun-Szolnok Megyei Sportszövetségek Szövetsége 69800133-10002168 számú számlájára.
Indoklás:

A Szolnoki Baglyok SE csapata 2010. május 11.-én írásban jelezte a Megyei Szövetségnek, hogy a továbbiakban nem tud szerepelni a Megyei Serdülő Fiú Bajnokság küzdelmeiben.

A Szolnoki Baglyok SE a Bajnokságba való nevezésekor a nevezési lap benyújtásával elfogadta és magára nézve kötelező érvényűnek tekintette a Versenykiírásban foglaltakat.
A Versenykiírás 16. b) pontja kimondja:
„A Verseny- és Nyilvántartási Bizottság azt a csapatot, amelyik bármilyen okból kifolyólag a második feladásos vereségét is elszenvedi, vagy torna rendszerű lebonyolítás esetén két teljes fordulóban feladásos vereséget szenved, kizárja a bajnokságból! Ebben az esetben óvni nem lehet, a kizárt csapatnak végső helyezése nincs!”

Továbbá a 12. r) pont szerint:

„Amennyiben valamelyik csapat saját hibájából – kizárás esetén is - nem játssza le a ligaértekezleten elfogadott versenyrendszerben előírt és vállalt mérkőzésszámát, az addig  lejátszott mérkőzései teljes játékvezetői díjainak összegét egyben köteles a Megyei Kosárlabda Szövetségnek visszafizetni a Verseny-és Nyilvántartási Bizottságának határozata alapján a Jász-Nagykun-Szolnok Megyei Sportszövetségek Szövetsége 69800133-10002168 sz. számlájára.”

Szolnok, 2010. május 12.

Verseny- és Nyilvántartási Bizottság

Szabó László

